HILLSONG TV Õpetatav vaim 3/4
Valmisolek nõu kuulda võtta.
Kas sa oled õpetatav?
Kas olla õpetatav mõjutab su hingeelu?
Kas sinu elus on keegi, kellelt sa võid õppida?
Mõni, kes on sulle nagu mentor? Ma usun, et kui oleme õpetatavad,
võime me tõeliselt käia Jumala poolt juhitud elu.
On tähtis väärtustada valmisolekut õppimiseks, et võiksime kasvada
ja näha muutusi oma elus. On võimalik elada ka viisil,
kus midagi kunagi ei muutu. Ometi aga algab muutus
meie seest. Muutust ei toimu, kui me ei võta õppust või juhatust kuulda.
Usun, et tänane sõnum on teile õnnistuseks.
On alati tore olla Hillsong Londoni koguduses.
On imeline, kui andekad te olete. Avame Õpetussõnad 19.
Oleme eelnevalt kõnelenud teemal, milleks omada õpetatavat vaimu.
Kas sinul on õpetatav vaim? Õp 19:1 on kirjas:
"Parem vaene, kes elab vagaduses, kui see, kel valelikud huuled
ja ise on alp. Arutu agarus (ing k "hing ilma tarkuseta")
pole hea, ja kelle jalgadel on kiire, eksib ära."
See kirjakoht räägib õpivõimetust hingest.
Meie hing on nagu meie masinaruum. Sealt lähtuvad meie mõtlemine
ja emotsioonid. Meie emotsioonide kõikumine toimub hingetasandil.
Oma hinges langetame ka otsuseid.
Piiblis on kirjas, et hing ilma tarkuseta pole hea
ja kelle jalgadel on kiire, eksib ära."
Jätkan 8. salmist: "Kes hangib enesele tarkust,
armastab oma hinge, kes hoiab arukust, leiab õnne."
Olles õpetatav inimene, saad sa jumalikku tarkust Jumala Sõnast.
Ka Jumala rahvalt, mentoritelt, kes on usus, ja usuvanematelt.
"Kes hangib enesele tarkust, armastab oma hinge,
kes hoiab arukust, leiab õnne." Eelmisel korral rääkisime noorest
ja rikkast valitsejast. Lugu, millest Jeesus rääkis.
Kohe jõuame ka selleni. Selle loo valguses loeme Õp 19:10 salmi.
"Ei sobi albil nautida elu, veel vähem siis sulasel valitseda
vürstide üle." Mõelge hetkeks selle üle.
"Ei sobi albil nautida elu." On piisavalt palju kristlasi,
kes peavad rikkust sobimatuks ühelegi inimesele.
Saalomoni öeldust võib välja lugeda, et nautida elu ja osata varandust
hästi kasutada, on vaja tarkust.
"Ei sobi albil nautida elu, veel vähem siis sulasel
valitseda vürstide üle." Õp 19:21 on kirjas:
"Inimsüdames on palju kavatsusi, aga Issanda nõu saab teoks."
Öelgem üheskoos: "Issanda nõu saab teoks."
"Inimsüdames on palju kavatsusi, aga Issanda nõu saab teoks."
Kõige rohkem meis vajab õpetust meie hing.
Nii paljud asjad mõjutavad meie hinge tervist.
Paljudel inimestel on palju valesid arusaamasid ja mõtlemisi,
mis tegelikult kujundavad meid terviklikult ja on sügavalt
juurdunud meisse. Mitte olla õpetatav tähendab
mitte lasta tarkusel endasse juurduda.
Omades tarkust oma hinges, saame võimeliseks elama
Jumala tahtes meie jaoks.
Jeesus rääkis loo ühest noorest ja rikkast mehest.
Tundus, nagu sel mehel oleks kõik olemas olnud.
Huvitaval kombel ütleb Piibel, et albil ei sobi nautida elu
(Ing k "nautida rikkusi").
See mees oli rikas ja noor. Sama kirjakoht jätkub:
"...pole hea, kui hing on ilma tarkuseta ja kelle jalgadel
on kiire, eksib ära." See mees oli rikas ja noor.
Noortel on kombeks tahta kõike kiiresti ja korraga.
Piiblis on kirjas, et teed pattu, kui kiirustad.
Mees, kellest Jeesus rääkis oli rikas, noor ja valitseja.
Õp 19:10 on kirjas: "Ei sobi albil nautida elu,
veel vähem siis sulasel (inimesel, kes pole küps)
valitseda vürstide üle." Inimene ei saa valitseda,
kui ta pole valmis selleks. See mees oli rikas ja noor valitseja.
Ta tuli Jeesuse juurde. See lugu on kirjas Markuse 10. ptk.
Avame koos selle peatüki. "Ja kui Jeesus läks teele,
jooksis keegi tema juurde ja küsis temalt Ta ette põlvili
heites: "Hea Õpetaja, mis ma pean tegema,
et ma päriksin igavese elu?"
See rikas ja noor mees tundub olevat valmis õppima.
Ta tundub justkui õpetuse järele näljane olevat. Seal on kirjas,
et siis kui Jeesus teele läks, tuli see noor mees joostes.
Ta peaaegu jooksis talle otsa. Mees põlvitas Jeesuse ette ja
küsis: "Hea Õpetaja, mis ma pean tegema, et ma päriksin igavese elu?"
See noor mees lausa tormas Jeesuse jalge ette.
Ma räägin seda omast kogemusest. Eelmisel aastal olime Bobbiega
Atlantas. Sõitsime erinevate lennuterminalide vahel rongiga,
et jõuda sellesse terminali, kust meie lend pidi väljuma.
Üks mees oli mind televiisorist näinud. Ta tundis mu ära ja teadis,
et olen pastor. Ta hüüdis: "Ma tahan, et sa palvetad mu eest!"
Küsisin, mis peatuses ta väljub ja ta vastas: "Seal, kus sinagi!"
Saabusime meie peatusesse ja läksime maha.
See mees tuli meile järele. Kohe peale väljumist laskus
ta rahvamassi keskel põlvili, haaras mu käe ja pani selle
oma pea peale. Seejärel palus ta mul tema eest palvetama hakata.
Ta rääkis paljudest asjadest, mille eest pidin palvetama.
Mõne hetke pärast olid tema mõlemad käed õhus ja ta
palvetas võõrastes keeltes. Seejärel kiitis ta suure häälega
Jumalat, et Ta saatis tema teele suure Jumala mehe.
Sealne rahvahulk oli hämmingus ja ka veidi segaduses toimunu üle.
Kujutan ette, mida Jeesus võis tunda, kui see rikas noormees
jooksis Tema ette, langes põlvili maha ja nõudis tähelepanu.
Räägin teile veel ühe loo. Olin umbes aasta tagasi
Johannesburgi lennujaamas.
Klienditeeninduspunktis luges sealne töötaja Joel Osteeni raamatut.
Teadsin kohe, et ta oli kristlane.
Ta vaatas mulle otsa ja hüüdis: "Mu Jumal, mu Jumal!"
Ta küsis: "Kas palvetaksid mu eest?"
Sealsamas teenindusleti juures me palvetasimegi. Oleksin tahtnud,
et mu palve oleks olnud julgem.
Ma ütlesin: "Jumal, ma tänan Sind selle naisterahva eest..."
Kui ma lõpetasin, palus ta, et ma ka teiste eest palvetaksin.
Ta juhatas mind läbi puhketoa ja juhatas mind inimeste eest palvetama.
Läksin tualetti, et hetkeks varjupaika leida, kuid sinna tuli üks koristaja.
On kolm asja, mida iga inimene meeste WC kohta teadma peaks.
Esiteks, sa ei vaata seal kellegi otsa.
Teiseks, sa ei räägi seal kellegagi.
Kui paljud teavad, et see nii on? Kolmandaks, sa kohe kindlasti
ei puuduta seal kedagi.
WC-sse sisenenud koristaja küsis: "Pastor, kas palvetaksite minu eest?"
Siis ta haaras mu mõlemad käed ja pani need oma pea peale.
Me seisime pissuaari kõrval.
Kõva häälega ma palvetasin: "Jumal palun õnnista ja aita seda meest!"
Sisemiselt aga palvetasin: "Jumal, palun ära lase mitte kellelgi praegu
siia WC-sse sisse kõndida. Ma tõotan Sind igavesti teenida!"
Kui tualetist välja tulime, oli 15-20 töötajat kokku tulnud,
et ma nende eest palvetaksin. Nad juhatasid meid köögiruumi.
Nende eest palvetades, langes Jumala Vaim ja inimesed lausa kukkusid maha.
Peale kõike seda jõudsin ma lennuki peale. Mind ei arreteeritud.
See ehk andis meile parema pildi sellest, kuidas see rikas noor valitseja
Jeesuse juurde jooksis. Nagu selles ülistuslaulus,
mida laulsime: "Me jookseme...
Jookseme, sest Sinus on kõik, mida vajame..."
Ta tõesti tundus väga õpetatav. "Ja kui Jeesus läks teele,
jooksis keegi Tema juurde ja küsis Temalt Ta ette
põlvili heites: "Hea Õpetaja, mis ma pean tegema,
et ma päriksin igavese elu? Jeesus aga ütles talle:
"Miks sa nimetad mind heaks? Ei ole hea keegi muu kui üks - Jumal."
Mul on tunne, et Jeesus võis mõelda: "Miks sa kutsud mind heaks?
Kui sa tõeliselt tahad, et ma sind õpetan, siis kõik see, mida ma
sulle rääkida tahan, ei tundu sulle üldsegi hea."
Jeesus vastas: "Miks sa nimetad mind heaks?"
Kõik see, mis ta noormehele ütles, kehtib ka meie kohta.
19. salmis Jeesus ütleb veel: "Käske sa tead: ära tapa,
ära riku abielu, ära varasta, ära anna valetunnistust, ära peta,
austa oma isa ja ema!"
Noormees kutsus Jeesust ikka õpetajaks.
"Tema aga lausus Talle: "Õpetaja, seda kõike olen ma
pidanud oma noorusest alates." See noormees polnud halb inimene.
Kui Jeesus ütles mehele, et ära riku abielu,
siis ilmselgelt ei maganud too võõraste naistega.
Jeesus ütles: "Ära tapa!"
Ilmselgelt ei vihanud mees kedagi nii, et ta oleks soovinud kellegi surma.
Jeesus ütles: "Ära varasta." See mees ei teinud seda.
"Ära anna valetunnistust." See noormees ei rääkinud
inimestest taga ega valetanud. "Ära peta." Ta polnud libekeel.
"Austa oma isa ja ema." Ta andis oma parima selleks,
et kõikides nendes valdkondades käske pidada.
Ta vastas: "Õpetaja, seda kõike olen ma pidanud
oma noorusest alates." Sellele keskendusime eelmisel nädalal.
"Jeesus aga, vaadanud talle otsa, tundis armastust ta vastu ja
ütles talle: "Üks asi puudub sul."
Paneme seda tähele.
"Jeesus aga, vaadanud talle otsa, tundis armastust ta vastu
ja ütles talle..." Kes armastab sind piisavalt,
et vaadata sulle silma ja öelda sulle seda, mida sa kuulma pead?
Kellel sa lased ennast piisavalt armastada, et vaadata endale
silma ning öelda endale seda, mida sa kuulma pead?
Hea õpetaja ja mentori mõte ning eesmärk on, et temalt võiks
elulisi asju õppida. Istud ta jalge juures ja õpid elutarkuseid.
Mis siis, kui see õpetaja on isa?
Mitte ainult hallipäine tark mentor, vaid isa, kes vaatab sulle silma ja
armastab sind piisavalt, et öelda sulle seda,
mida sa tegelikult kuulda ei taha, aga pead kuulma? Sel hetkel saab
avalikuks see, kas sul on õpetatav vaim. Sa pole õpetatav mitte ainult
siis, kui võtad omaks vaid need asjad, mida on lihtne omaks võtta.
Õpetatava vaimu olemasolu on tõestatud, kui sa võtad nõuks õppida
sellest, millega sa esialgu ei nõustu. Kui sa ei usu, et see on probleemiks
su elus
Vahel need inimesed, kes meid kõige rohkem armastavad,
meie lähedased, abikaasad, tahaksid meile silma vaadata
ning öelda meile seda, mida kuulma peame,
kuid me ei lase neil endale seda öelda, ei taha lasta nii lähedale.
Paljud inimesed jäävad ilma igavikulistest eesmärkidest
ja tõelisest Jumala tahtest, sest nad ei ole valmis õppima
ning nende hing on ilma teadmisteta.
Nad on õpetamatud ning lasevad end õpetada ainult teatud maani.
Te kuulate, kui Gary jutlustab siin ees ja võtate selle vastu.
Aga mõnikord isa õpetus pojale on väga teistsugune.
Vahel isa õpetus oma tütrele on väga otsene.
2. Moosese raamatus 18. peatükis proovis Mooses teha asju oma jõus.
Siis Moosese äi ütles temale: "See asi pole hea, mis sa teed."
Ta ütles, et Mooses ei tee seda õigel viisil.
See, kes Moosest õpetas, polnud lihtsalt üks tark mentor.
2. Ms raamatut on kasutatud isegi ülikoolides mentorluse näitena.
Ometi polnud ta mitte ainult Moosese mentor, vaid tema äi.
Mooses tahtis kindlasti oma äiale muljet avaldada. Kuid siiski oli see
Moosese äi, kes ütles: "See asi pole hea, mis sa teed.
Sa nõrked päris ära, niihästi sina kui ka see rahvas, kes su juures on,
sest see tegevus on sulle raske."
Kellele sina oma elus annad õiguse rääkida iseenda ja oma
tõeliste probleemide kohta elus?
Põhjus, miks ma seda küsin: kaalul on terve igavik.
Rääkisime loost, mida Jeesus õpetas.
Kõik lood, mida Jeesus rääkis, on väga võimsad.
Neis on palju kirjas. Lugu sellest rikkast noorest
valitsejast rääkis sellest, et see mees tegi paljusid asju õigesti.
Ta pidas kinni kümnest käsust. Peale seda vaatas Jeesus talle
silma ja ütles: "Pane tähele, et on veel üks asi."
Me võime keskenduda asjadele, mida teeme hästi ja sellega
õigustada muutuste vältimist. Aga mis siis, kui kõige selle keskel,
on üks asi, mis tegelikult määrab ja kujundab sinu tulevikku?
Olles õpetatavad, oleme avatud muutustele ja kasvule.
Sellepärast julgustan teid elama nii, et olete õpetatavad.
Arvasin enne oma laste sündi, et olla lapsevanem on midagi väga
rahulikku ja ülesehitavat ning see on midagi täiuslikku.
Siis ma sain teada, et see pole päriselus nii.
Meil on neli last ja üks on teel.
Meil on tütar Olivia ja kolm poega.
Kui Olivia sündis, tundsin end päris ebakindlalt.
Olin alati tahtnud olla ema ning olin väga rõõmus,
et meile sündis väike tütar. See oli üle mõistuse olukord.
Palju oli neid olukordi, kus ma ei teadnud,
mida täpselt peaksin tegema. Kui Max, meie teine laps, sündis,
siis tundsin väga tugevalt, et tean, mida pean tegema.
Proovisin olla super ema. Juba kaks nädalat peale lapse
sündi tegin ma kõike seda, mida varemgi. Mu ema proovis
mind mõistusele tuua. Ta ütles: "Ma arvan, et sa peaksid..."
Aga ma olin väga jäärapäine ning arvasin, et tean kõike.
Kui oled juba palju kogenud, siis võid jõuda kohta, kus arvad,
et tead kõike. Nii arvasin ka mina, et tean kõike.
Arvan, et emadel on üsnagi suur surve olla täiuslik ema.
See, kuidas ise välja näed, kuidas lapsed käituvad ning
kuidas tuled toime emana. Emadel on tänapäeval suur surve.
Mõistsin, et olla õpetatav, on väga tähtis. Mõistsin, et vajan
teisi inimesi oma elus, kui tahan kasvada emana.
Pidin võtma kuulda inimeste nõu, kes olid selle teekonna läbi teinud.
Selle läbi ma võisin kasvada emana ja muutuda rohkem õpetatavaks.
Ma ei öelnud, et ma ise ei tea midagi, vaid lihtsalt, et ma vajan
rohkem teadmisi. Selle tunnistamine on alati väga hea.
Selleks on vaja julgust ning see ei tundu inimestele
lihtne olevat. Õppisin ka teiste emade lugudest,
et pole lihtne tunnistada: "Ma vajan abi!"
Olla koguduses on väga tähtis, kui oled lapsevanem ning tahad
lapsi jumalakartlikeks kasvatada. Oled osa suuremast perekonnast,
kes saab sind toetada ja aidata sul lapsi kasvatada.
Isiklikus armus elamiseks on meil vaja ilmutuslikku mõistmist sellest,
kes me oleme Kristuses ja mida oleme kutsutud tegema.
www.hillsongtv.com on võimalik lugeda "Living in the grace zone"
õppe-CD soetamise kohta lähemalt.
Tähtis on mõista imelisi võimalusi ja õnnistusi, mis kaasnevad
isiklikus armus elamisega. Veel on võimalus endale osta
"Colour Conference 2012 lindistus", kus kõnelevad
Bobbie Houston, Beth Moore ja Priscilla Shirer.
Võid elada armus ja soosingus, mida Jumal tahab, et sa kogeksid!
Lisainfot leiad: www.hillsongtv.com
Laseme lahti igast tehtud veast
Viskame ära ahelad, mis piirasid
Ainus, mis alles jääb On janu Su nime järele
Põleme Sinule Joostes võidujooksu
Me ei peatu iial
Me jookseme
Taga ajades Sind Kõike seda, kes Sa oled
Me jookseme
Sinus on kõik Mida eales vajame
Iga edusamm on tehtud usus
Iga samm on astutud Tänu Sinu armule
Võtame oma risti kanda
Ükskõik mis hinna eest
Me anname kõik Sulle üle
Me ei peatu iial
Me jookseme
Taga ajades Sind Kõike seda, kes Sa oled
Me jookseme
Sinus on kõik Mida eales vajame
Me jookseme
Taga ajades Sind Kõike seda, kes Sa oled
Me jookseme
Sinus on kõik Mida eales vajame
Tuleme Sinu valgusele lähemale
Otsides, et tunda Sind rohkem
Endalt pöörame pilgu ära
Sinu armastusele
Tuleme Sinu valgusele lähemale
Otsides, et tunda Sind rohkem
Endast pöörame pilgu ära
Sinu armastusele
Me jookseme
Taga ajades Sind Kõike seda, kes Sa oled
Me jookseme
Sinus on kõik Mida eales vajame
Me jookseme
Taga ajades Sind Kõike seda, kes Sa oled
Me jookseme
Sinus on kõik Mida eales vajame
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Saad tõusta vaid nii kõrgele, kui sügaval on su juured.
Ära põlga madalat algust. See on tee kõrgustesse,
kuhu Jumal sind tõsta tahab.
Jeesuse vere läbi on tõmmatud piir igale needusele sinu elus.
Niisamuti on Tema vere läbi kõik ahelad su üle murtud.
Nii sina kui ka su järeltulevad põlvkonnad on vabastatud.
See, mille osaks on sinu eelkäijad saanud,
pole enam järeltulevate põlvkondade osa.
Sinu elu on Tema läbi muudetud. Su ellu tuleb suur rõõm.
Sa võid hõisata ja tantsida selle üle!
Ärkamine on jõudnud siia linna!
Ühes Armastuses, Vaimus ja üksmeeles käies
laiendame üheskoos Jumala kuningriiki maa peal.
Üks mulle väga südamelähedane ettevõtmine on Hillsongi juhtide
võrgustik. Selles ühendavad inimesed jõud Kristuse koguduse
abistamiseks. Hillsongi koguduse eesmärk on jõuda inimesteni
ja teha kõike seda, milleks Jumal meid igaüht on kutsunud.
Me oleme saanud häid sõpru Hillsongi võrgustiku kaudu.
Kogudustevaheline suhtlus on saanud hoogu juurde.
Niisamuti ka üheskoos ja üksteise teenimine.
See võrgustik on pidevalt kasvav ja arenev. Astugem üheskoos välja,
et Jumala tahe võiks tuntuks saada kõikjal.
Tänan, et olite minuga täna!
Palvetan, et Jumal jätkaks teie elude ülesehitamist.
See saab sündida, kui hoiame oma elud Temale avatuna.
Jumal õnnistagu teid!
Tõlge: Triin Pöör